Muska pihawka

Muska pihawka (Orchis mascula) je rostlina ze swójby  orchidejowych rostlinow (Orchidaceae). 

 Wopis 
Pihawka je wjacelětna, zelišćowa rostlina, kotraž docpěwa wysokosć wot 15 hač do 60 cm. 

 Łopjena 
Łopjena su blakate, dypkate abo jenož zelene a lancetojte. Delnje łopjena maja wotstajace łopjency.

 Kćenja 
Wona kćěje wot meje hač do junija. Kćenja su róžojte. Jich hubka maja zwjetša ćěmnu rysowanku a wotstajace bočne lapy a je třidźělna a dlěša hač šěroka. Wotroha je horicontalna abo horje zrunana a ma formu pleca. Čumpate kłóski z dołhosću mjez 5 a 15 cm wobsteja z 20 hač 70, purpurowych, róžojtych abo lila kćenjow, kotrež docpěwaja šěrokosć wot 2 cm. Kćenjowe łopjena su lancetojte, wótre, mjeztym zo 2 bočnej stej wotstajacej abo wotwodźěwanej .

 Stejnišćo 
Wona rosće na hórskich łukach, suchich trawnikach a we swětłych lisćowych lěsach.

 Rozšěrjenje 
Pihawka je w srjedźnej a južnej Europje, ale tež we Małoaziji rozšěrjena.

 Nóžki 

 Žórła 
 GU Naturführer Blumen, ISBN 3-7742-1507-3, strona 98  
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 228  
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 106  
 Kral, Jurij: Serbsko-němski słownik hornjołužiskeje rěče. Maćica serbska, Budyšin (1927)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)
 Völkel, Pawoł: Hornjoserbsko-němski słownik, Ludowe nakładnistwo Domowina, Budyšin (1981)

 Eksterne wotkazy 

 Orchideen der Rhön 
 orchideaklub.mendelu.cz 

Kategorija:Orchidejowe rostliny
Kategorija:Škitane rostliny